Սքիթլզ

**Սքիթլզ,** ոսպի տեսքով, մրգային համերովով բազմերանգ կոնֆետներ, որոնք արտադրվում և վաճառվում են Wrigley ընկերության կողմից: Վերջինս հանդիսանում է Մարս ընկերության ստորաբաժանումը։

Սքիթլզները պատված են կոշտ շաքարային կեղևով, որի վրա դրոշմված է «S» տառը, ինչով այն նման է M&M's-ին, որի վրա դրոշմված է «M» տառը: Միջուկը հիմնականում բաղկացած է շաքարավազից, եգիպտացորենի օշարակից և արմավենու միջուկի հիդրոգենացված յուղից, ինչպես նաև մրգահյութից, կիտրոնաթթվից և բնական և արհեստական բուրավետիչներից: Սքիթլզը վաճառվում է տարբեր համային հավաքածուներով, որոնցից են «Տրոպիկական»-ը, «Վայրի հատապտուղներ»-ը, «Սմուզի»-ն և «Թթվաշ»-ը:

## Պատմական ակնարկ
Սքիթլզն առաջին անգամ ներկայացվել է 1971 թվականին Ջեք Քենդիսի կողմից, որը հանդիսացել է Մարս ընկերության բրիտանական ներկայացուցիչը: 1974 թվականի անիմացիոն հեռուստատեսային գովազդը կրել է «Գալաքսի» ընկերության լոգոտիպը և հեղինակային իրավունքով պատկանել է *Jack Candies Ltd*-ին*։* Մարսը ստացել է ԱՄՆ արտոնագրային գրասենյակից «Սքիթլզ» անունով ապրանքանիշը 1974 թվականին։ 1979 թվականին Սքիթլզը լայն տարածում է գտել ամբողջ ԱՄՆ-ում։ 1982 թվականին սկսվել է Սքիթլզի արտադրությունը Միացյալ Նահանգներում։ Մարսի *Wrigley* ստորաբաժանումը ձեռք է բերել «Սքիթլզ» ընկերությունը 2008 թվականին:

Քաղցրավենիքի անունը՝ Սքիթլզը, ծագում է համանուն սպորտային խաղից, որն այդպես է կոչվել խաղի ընթացքում քաղցրավենիքի որոշ տեսակների օգտագործման պատճառով:

Սքիթլզի «համտեսիր ծիածանը» խորագիրը ստեղծվել է Նյու Յորքի *D'Arcy Masius Benton & Bowles* գովազդային գործակալության կողմից:

2009 թվականին Սքիթլզի պատրաստման համար դադարեցրել են օգտագործել կենդանական ծագման ժելատին՝ դրանք բուսակերների, վեգանների և որոշ կրոնական խմբերի համար ավելի ընդունելի դարձնելու նպատակով:

2010-ականներին Սքիթլզը ներգրավված է եղել երկու քաղաքական միջադեպի մեջ: Թրեյվոն Մարտինի սպանությունից հետո ցուցարարները ցույցերի ժամանակ որպես խորհրդանիշ օգտագործել են Սքիթլզը, որը, ըստ տեղեկությունների, նկատել են Մարտինի ձեռքում՝ Արիզոնայի ձմերուկի մրգային հյութով ըմպելիքի հետ միասին: Թեև Մարսի հակիրճ ցավակցական հայտարարությունը քննադատվել է *Adweek-*ի կողմից չափազանց զուսպ լինելու համար, 2016 թվականին Մարսի պատասխանը Սքիթլզի վրա հիմնված մակրոնկարեին (որը Դոնալդ Թրամփ կրտսերը հրապարակել է իր Twitter-ում որպես ներգաղթի անալոգիա) գովաբանվել է՝ դրա տակտի և անմիջականության համար: *MWWPR* հանրային կապերի ընկերությունն ասել է, որ Մարսի պատասխանները կարող են ազդել հանրային կապերի լավագույն փորձի վրա:

2016 թվականին Սքիթլզը բախվել է կոնֆետների գույնի ժամանակավորապես փոխելու խնդրի հետ՝ ավանդական ծիածանի տեսքից անցում կատարելով սպիտակի՝ ի աջակցություն *Pride* ամսվա, ԼԳԲՏ իրավունքների և *London Pride*-ի: *Wrigley* ընկերությունը՝ Սքիթլզ ապրանքանիշի ներկայացուցիչը, զանգվածաբար արտադրել է սահմանափակ քանակությամբ անգույն կոնֆետներ։ Սքիթլզի թեմատիկ ծիածանի փաթեթավորումը նույնպես ժամանակավորապես փոխվել է՝ լրացնելու անգույն հրուշակեղենի միտքը: Յուրաքանչյուր միագույն փաթեթի հետևի մասում *Wrigley* ընկերությունը ներառել է ընկերության մարքեթինգային որոշման բացատրությունը. «Այսպիսով, սա մի տեսակ անհարմար է, բայց մենք պարզապես կանդրադառնանք սենյակում գտնվող ծիածանի գույներով փղին: «Դու ունես ծիածան, մենք նույնպես ունենք ծիածան, և դա խնդիր չէ։ Սակայն այս *Pride* ամսին միայն մեկ ծիածան է արժանի լինել ուշադրության կենտրոնում՝ քոնը։ Մենք չենք պատրաստվում գողանալ քո ծիածանը»:  Այնուամենայնիվ, հաղորդագրությունը որոշ հարթակներում շփոթություն է առաջացրել, երբ *[[HuffPost|The Huffington Post]]*-ը «Որոշ մարդիկ կարծում են, որ Սքիթլզի ամբողջությամբ սպիտակ կոնֆետները ռասիստ են» վերնագրով հոդված են հրապարակել՝ առաջ տանելով այն գաղափարը, որ ամբողջովին սպիտակ դառնալով՝ ընկերությունը չի կարողացել ընդունել ԼԳԲՏ համայնքի կողմից սահմանված բազմազանությունը։

Ամեն հունիս ամսին Սքիթլզը կրկնում է անգույն մարքեթինգը՝ տարածելու *Pride*-ի իրազեկումը և եկամուտներ հավաքելու ԼԳԲՏ բարեգործական կազմակերպության համար, ինչպիսին է Switchboard-ի օգնության գիծը Միացյալ Թագավորությունում: 2020 թվականի *Pride* տարբերակների համար Սքիթլզը Միացյալ Նահանգներում փոխել է քաղցրավենիքի գույները ծիածանի գույներից մինչև ամբողջովին մոխրագույն՝ «Միայն մեկ ծիածան է կարևոր *Pride*-ի ժամանակ» խորագրով: Այնուամենայնիվ, սպիտակ գույնը շարունակել են օգտագործվել այնպիսի երկրներում, ինչպիսին է Միացյալ Թագավորությունը:

Սքիթլզը հայտնի է դարձել իր ավանգարդային մարքեթինգի տեխնիկայով, հատկապես Սուպերբոուլի հետ համատեղ: 2018 թվականին ընկերությունն արտադրել է Սուպերբոուլի գովազդային հոլովակ, որը դիտել է միայն մեկ մարդ: 2019-ին ընկերությունն անցկացրել է նախընտրական Super Bowl արշավ՝ «*Skittles Commercial: The Broadway Musical»*-ի մասնակցությամբ, որը ներկայացվել է միայն մեկ անգամ՝ Նյու Յորքի քաղաքապետարանում:

## Ազդեցություն առողջության վրա
Սքիթլզը սովորաբար օգտագործվում է դիաբետիկների մոտ հիպոգլիկեմիայի արդյունավետ բուժման համար:

Եվրոպական միության սննդամթերքի կարգավորիչները 2021 թվականին պարզել են, որ տիտանի երկօքսիդը՝ Սքիթլզում հայտնաբերված հավելումը, կարող է վնասել ԴՆԹ-ն, ինչն իր հերթին կարող է հանգեցնել քաղցկեղի: Սա հանգեցրել է նրան, որ ԵՄ-ն աստիճանաբար դադարեցրել է Սքիթլզի և տիտանի երկօքսիդ պարունակող այլ մթերքների վաճառքը՝ սկսած 2022 թվականի փետրվարի 7-ից, իսկ ամբողջական արգելքը ուժի մեջ է մտել 2022 թվականի օգոստոսի 7-ին։

2022 թվականի հուլիսին Կալիֆոռնիայում դատական հայց է ներկայացվել՝ կապված տիտանի երկօքսիդի, որպես ներկանյութ, շարունակական օգտագործման հետ: 2022 թվականի նոյեմբերին հայցն ինքնակամ մերժվել է՝ առանց նախապաշարումների:

2023 թվականի մարտին Կալիֆորնիայի դեմոկրատ պատգամավոր Ջեսի Գաբրիելը Կալիֆորնիայի ասամբլեային օրինագիծ է ներկայացրել, ըստ որի կարգելվի Կալիֆորնիա նահանգում այն մթերքների և խմիչքների արտադրությունը, վաճառքը և օգտագործումը (ներառյալ Skittles, Pez, Սաուը փախ քիդս, Campbell Soup և այլն), որոնք պարունակում են տիտանի երկօքսիդ և 4 այլ վնասակար հավելումներ(բրոմինացված բուսական յուղ, պրոպիլպարաբեն, էրիթրոզին, կալիումի բրոմատ), որոնք  կապված են քաղցկեղի և առողջական այլ խնդիրների առաջացման բարձր ռիսկի հետ, և այս հինգ վնասակար հավելումներից առնվազն երեքը Եվրամիության կողմից արդեն արգելված են օգտագործել սննդի և ըմպելիքների մեջ: Օրինագծի ընդունման դեպքում Կալիֆոռնիան կարող է դառնալ ԱՄՆ առաջին նահանգը, որը ընդունել է Եվրամիության արգելքը սննդային արտադրանքներում և խմիչքի մեջ տիտանի երկօքսիդի և քաղցկեղ առաջացնող այլ քիմիական հավելումների օգտագործման համար:

## Տեսակներ
Սքիթլզն արտադրվում է տարբեր համային տեսականիով և գույներով՝ ներառյալ թթու տեսակները: Սքիթլզն իր ֆեյսբուքյան էջում ակնարկել է համային նոր թողարկումների մասին՝ օգտագործելով այնպիսի ստատուսներ, ինչպիսիք են՝ «Կողպվել եմ ծիածանի խոհանոցում, մինչև տեսնեմ որոշ արդյունքներ»: 2011 թվականի հրապարակումը հայտարարել է նոր համի ստեղծման մասին:

ԱՄՆ-ում և Կանադայում 2013 թվականին լայմի համով Սքիթլզը փոխարինվել է կանաչ խնձորի համով, ինչը շատ սպառողների մոտ տարաձայնություններ է առաջացրել: Լայմի համը դարձել է *Darkside* փաթեթների մի մասը, որոնի արտադրությունը դադարեցվել է 2015 թվականին և դրան հաջորդել են Orchards փաթեթները, որոնց արտադրությունը դադարեցվել է 2017 թվականին: Լայմի համով կոնֆետը նաև «*Long Lost Lime*» փաթեթների մի մասն էր, որոնք հասանելի են եղել 2017 և 2018 թվականների ամռանը: *Darkside*-ի համը վերածնվեց 2019 թվականին: 2021 թվականին սահմանափակ ժամանակով թողարկվել են միայն լայմի համով կոնֆետներ պարունակող «*All Lime*» փաթեթները։ 2021 թվականի սեպտեմբերին *Skittles*-ը հայտարարել է, որ կանաչ խնձորի համով Սքիթլզը կփոխարինվի բնօրինակ լայմի համով։ 2022 թվականին թողարկվել է *Skittles Gummies*-ը։ 2024 թվականի հոկտեմբերին *Skittles*-ը թողարկել է սառեցված չորացրած Սքիթլզների սեփական տարբերակը, որը կոչվում է «Skittles POP'd»: Այն հասանելի է երկու տարբերակով՝ օրիգինալ և թթու համերով:

## Տես նաև
* Դոնդողե կամ մարմելադե կոնֆետներ
* M&M's
* Սմարթիզ դեղահատաձև կոնֆետ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1974 հայտնված արտադրանքներ
Կատեգորիա:Բրիտանական հրուշակեղեն
Կատեգորիա:Կոնֆետ
Կատեգորիա:Հրուշակեղեն
Կատեգորիա:Քաղցրավենիք